Ստորև նշված խմբերին «Հայաստանում ֆրանսիական համալսարան» հիմնադրամի (այսուհետ՝ «**Համալսարան**») կողմից ուսման վարձի փոխհատուցման /զեղչի/ տրամադրման համար անհարաժեշտ է մինչև 2023-2024թթ․–ի ուսումնական տարվա 1-ին կիսամյակի դասերի մեկնարկին հաջորդող 4-րդ շաբաթվա ավարտը` 25.09.2023, 23:59 դիմումին կից Համալսարանին ներկայացնել սույն ցանկում խմբերից մեկի/մի քանիսի համար նախատեսված ներոգրյալ փաստաթղթերը։

Դիմումները և ուղեկցող փաստաթղթերն ընդունվում են **ՄԻԱՅՆ** էլեկտրոնային տարբերակով։ Դիմումները ձեռագիր կամ էլեկտրոնային տարբերակով լրացնելուց հետո անհրաժեշտ է ստորագրել և լուսածրված (scan) տարբերակն ու ուղեկցող բոլոր անհրաժեշտ փաստաթղթերն ուղարկել **ՄԵԿ** ֆայլով։

* ԻԿՄ ֆակուլտետի ուսանողները դիմումներն ու ուղեկցող փաստաթղթերն ուղարկում են ap\_ima@ufar.am հասցեին
* Իրավաբանության ֆակուլտետի ուսանողները դիմումներն ու ուղեկցող փաստաթղթերն ուղարկում են ap\_droit@ufar.am հասցեին
* Կառավարման ֆակուլտետի ուսանողները դիմումներն ու ուղեկցող փաստաթղթերն ուղարկում են ap\_gestion@ufar.am հասցեին
* Մարքեթինգի ֆակուլտետի ուսանողները դիմումներն ու ուղեկցող փաստաթղթերն ուղարկում են ap\_marketing@ufar.am հասցեին
* Ֆինանսների ֆակուլտետի ուսանողները դիմումներն ու ուղեկցող փաստաթղթերն ուղարկում են ap\_finances@ufar.am հասցեին
* Մագիստրատուրայի ուսանողները դիմումներն ու ուղեկցող փաստաթղթերն ուղարկում են ap\_master@ufar.am հասցեին

**Ուղեկցող փաստաթղթեր**

1. Սոցիալապես անապահով (ընտանիքների անապահովության սահմանային միավորից բարձր միավոր ունեցող ընտանիքների) անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. Սոցիալապես անապահով (ընտանիքների անապահովության սահմանային միավորից բարձր միավոր ունեցող ընտանիքների) լինելու փաստը հավաստող և ՀՀ Սոցիալական հարցերի նախարարության կողմից տրամադրված տեղեկանքի բնօրինակը և պատճենը։
2. 18 /տասնութ/ տարին լրանալուց հետո առանց ծնողական խնամքի մնացած անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. 18 /տասնութ/ տարին լրանալուց հետո առանց ծնողական խնամքի մնացած լինելու փաստը հավաստող փաստաթղթեր՝ ծնողների մահվան վկայականների բնօրինակը և պատճենը **կամ** ծնողներին մահացած/անհայտ բացակայող ճանաչելու մասին օրինական ուժի մեջ մտած դատական ակտ կամ այլ փաստաթղթերի բնօրինակները և պատճենները, որոնք կարող են հավասարեցվել վերոգրյալ փաստաթղթերին։
3. 23 /քսաներեք/ տարին չլրացած միակողմանի ծնողազուրկ /միածնող/ անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. Միակողմանի ծնողազուրկ /միածնող/ լինելու փաստը հավաստող փաստաթղթեր՝ ծնողի մահվան վկայականի բնօրինակը և պատճենը **կամ** ծնողին մահացած/անհայտ բացակայող ճանաչելու մասին օրինական ուժի մեջ մտած դատական ակտ կամ այլ փաստաթղթերի բնօրինակները և պատճենները, որոնք կարող են հավասարեցվել վերոգրյալ փաստաթղթերին։
4. Մինչև 1 /մեկ/ տարեկան երեխա ունեցող անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. Մինչև 1 /մեկ/ տարեկան երեխայի ծննդյան վկայականի բնօրինակը և պատճենը։
5. 3 /երեք/ և ավելի անչափահաս կամ 3 /երեք/ և ավելի ուսանող երեխա ունեցող ընտանիքների անդամ հանդիսացող անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. 3 /երեք/ կամ ավելի անչափահաս երեխաների ծննդյան վկայականների բնօրինակները և պատճենները կամ 3 /երեք/ կամ ավելի երեխաների ուսանող հանդիսանալու փաստը հավաստող տեղեկանքների բնօրինակները և պատճենները։

***Ծանոթագրություն՝ 5․2-րդ կետով նշված տեղեկանքը ներկայացնելու պահանջը չի տարածվում Համալսրաանի ուսանողի կողմից Համալսարանի ուսանող հանսիսանալու փաստի հաստատման նկատմամբ։ Տվյալ փաստը Համալսարանի համար համարվում է հաստատված՝ անձին, ուսանողների համակազմում ընդգրկելու հրամանով։***

1. 1-ին կամ 2-րդ խմբի հաշմանդամ, այդ թվում՝ հաշմանդամ ազատամարտիկ ծնող ունեցող անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. 1-ին կամ 2-րդ խմբի հաշմանդամության փաստը հավաստող համապատասխան փաստաթղթի բնօրինակը և պատճենը կամ հաշմանդամ ազատամարտիկ ծնող ունենալու փաստը հավաստող հետևյալ փաստաթղթերի բնօրինակները և պատճենները՝
		1. Ուսանողի ծննդյան վկայականի կամ հայրության ճանաչման մասին **կամ** օրինական ուժի մեջ մտած և ծնող–զավակ բարեկամական կապը հավաստող դատական ակտի բնօրինակը և պատճենը,
		2. Ուսանողի ծնողի անձնագրի կամ նույնականացման քարտի բնօրինակը և պատճենը,
		3. Ուսանողի ծնողի հաշմանդամ ազատամարտիկ հանդիսանալու փաստը հավաստող փաստաթղթի, այդ թվում՝ ՀՀ ՊՆ–ի կամ այլ լիազոր պետական մարմնի կողմից տրամադրված համապատասխան տեղեկանքի բնօրինակը և պատճենը։
2. Մարտական հերթապահություն անցած անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. Մարտական հերթապահություն անցած լինելու փաստը հավաստող փաստաթղթի՝ զինգրքույկի բնօրինակը և պատճենը,
	3. Մարտական հերթապահություն անցած լինելու փաստը հավաստող այլ փաստաթղթեր՝ օրինակ՝ ՀՀ ՊՆ-ի կողմից տրամադրված տեղեկանքի բնօրինակը և պատճենը։
3. Սոցիալապես անապահով անձանց խումբ՝
	1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
	2. Սոցիալապես անապահով անձանց խմբին դասվելու փաստը հավաստող և ՀՀ Սոցիալական հարցերի նախարարության կողմից տրամադրված տեղեկանքի բնօրինակը և պատճենը։
4. Համալսարանի վարչակազմի աշխատողի, ամբոնի վարիչի, դեկանի զավակ հանդիսացող անձանց խումբ՝
	1. Անձը հաստատող փաստաթղթի պատճենը,
	2. Ծննդյան վկայականի պատճենը,
	3. Ծնողի աշխատավայրից /Համալսարանի կողմից/ տրված տեղեկանք։
5. Համալսարանի հետ ծառայությունների մատուցման կամ աշխատանքային գործող հարաբերությունների մեջ գտնվող դասախոսների զավակ հանդիսացող անձանց խումբ՝
	1. Անձը հաստատող փաստաթղթի պատճենը,
	2. Ծննդյան վկայականի պատճենը,
	3. Ծնողի աշխատավայրից կամ ծառայության մատուցման վայրից /Համալսարանի կողմից/ տրված տեղեկանք։
6. Համալսարանի հետ աշխատանքային հարաբերություններ ունեցող անձանց խումբ՝
	1. Անձը հաստատող փաստաթղթի պատճենը,
	2. Ծննդյան վկայականի պատճենը,
	3. Ծնողի աշխատավայրից կամ ծառայության մատուցման վայրից /Համալսարանի կողմից/ տրված տեղեկանք։